
Naslov: Podelili nagrade sklada NEK
Tekst za voditelja:

T- Krško /

Na Fakulteti za energetiko v Krškem je Sklad za financiranje razgradnje NEK in za odlaganje radioaktivnih odpadkov iz NEK ob svetovnem dnevu okolja podelil nagrade najboljšim avtorjem, ki so se udeležili natečaja na temo ohranjanja energetskih virov in podnebnih sprememb, ki je zajemal tako video, fotografijo in digitalni plakat in je bil namenjen dijakom srednjih šol. Prvo nagrado je za animirani film „Energija je povsod" dobil Luka Ivartnik iz Gimnazije Vič, drugo nagrado si je s kratkim filmom „Varčuj in prihrani" prislužil Vid Zdovc iz Prve gimnazije Celje, tretjo pa je za simbolično fotografijo otroka, ki zaliva vetrnice prejel Tilen Šubič Krpič iz Škofjeloške gimnazije.

